Kampionati Botëror i Formula Një 2010

Kampionati Botëror i Formula Një 2010 ishte një kampionat garash për makinat e Formula Një dhe edicioni i 61të i Kampionatit Botëror të Formula Një. Formula Një njihet nga organi qeverisës i garave automobilistike, Fédération Internationale de l'Automobile (FIA), si kompeticioni më i rëndësishëm dhe klasi i parë i garit me makina. Plotët dhe ekipet garuan në nëntëmbëdhjetë Çmime të mëdha për titujt kampion të pilotit dhe konstruktorit, që nisi në Bahrain më 14 mars dhe përfundoi në Abu Dabi më 14 nëntor.

Sebastian Vettel u shpall për herë të parë kampion bote në mënyrë dramatike pasi fitoi garën e fundit të sezonit, duke mposhtur edhe tre rivalët e tjerë për titullin, shokun e skuadrës Mark Webber, Fernando Alonson dhe Lewis Hamilton. Kjo gjë e bëri atë pilotin më i ri në historinë e Formula Një që shpallet kampion. Ekipi i tij Red Bull Racing fitoi titullin e parë kampion për konstruktorë në garën e parafundit të sezonit me një rezultat 1–2.

Ky ishte sezoni i fundit i Bridgestone si furnizuesi i vetëm i gomave në Formula Një pasi kompania njoftoi se nuk do të rinvonte kontratën pas përfundimit të sezonit. Pas disa muajsh shqyrtim, Pirelli u zgjodh si furnizuesi i vetëm i gomave për sezonin 2011; kjo u vendos në qershor 2010 në një takim të FIA World Motor Sport Council në Gjenevë.

Sistemi i pikëve ndryshoi, duke bërë që fituesi të merrte 25 pikë, i dyti 18 pikë, i treti 15 pikë, kurse 12, 10, 8, 6, 4, 2 dhe 1 pikë nga vendi i katërt në të dhjetin. Rregullat sportive dhe teknike të vendosura për sezonin ishin objekt i shumë debateve.

Para fillimit të sezonit, kampioni për pilotë i vitit 2009 Jenson Button u bashkua me McLaren, kurse ekipi tij Brawn GP u ble nga kompania gjermane e prodhimit të makinave Mercedes-Benz dhe u riemërua Mercedes GP. Sezoni 2010 pa rikthimit e pilotit më të suksesshëm në historinë e Formula Një, Michael Schumacher, me shtatë herë kampionin e botës i cili u rikthye pas tre vitesh mungesë.

 Referime 

Lidhje të jashtme
Uebfaqja zyrtare

Kategoria:Sezonet e Formula Një